22/11/2012 | Administración LocalMunicipal
Corcubión
Anuncio de aprobación definitiva da Ordenanza reguladora das axudas á rehabilitación de vivendas na área de rehabilitación do Casco Histórico de Corcubión-período 2011

O non presentarse reclamacións durante o prazo de exposición o público, queda automaticamente elevado a definitivo o Acordo plenario inicial, de data 26/09/2012, aprobatorio da Ordenanza Reguladora das Axudas á rehabilitación de vivendas na área de rehabilitación do Casco Histórico de Corcubión-período 2011, cuxo texto íntegro faise público, para o seu xeral coñecemento e en cumprimento do disposto no artigo 70.2, da Lei 7/1985, de 2 de Abril, Reguladora das Bases de Réxime Local. O Concello de Corcubión foi pioneiro en Galicia en materia de Rehabilitación e conservación do seu Conxunto Histórico, sendo declarado “Conxunto Histórico Artístico” o 31 de Xaneiro de 1985. Para paliar o deterioro que o seu Conxunto Histórico viña sufrindo dende a década dos anos 70, decidiuse acometer o PLAN ESPECIAL DO CONXUNTO HISTÓRICO DE CORCUBIÓN, que foi o primeiro Plan Especial de Galicia, obtendo a aprobación definitiva da Comisión Provincial de Urbanismo en data 9 de Abril de 1991. Consciente do estado de degradación que estaba sufrindo o Conxunto Histórico, o Concello de Corcubión formulou no ano 2003 unha política de axudas para paliar dita situación e impulsar a revitalización do ámbito máis antigo e representativo do carácter da vila. Ao amparo da normativa estatal e autonómica vixente no momento (Real Decreto 1/2002 de 11 de Xaneiro e Decreto 199/2002, do 6 de Xuño), o Pleno do Concello en sesión celebrada o 27 de Novembro de 2003, acordou solicitar á entonces Consellería de Política Territorial, Obras Públicas e Vivenda a delimitación da “Área de Rehabilitación Integral” e a firma dos pertinentes convenios co Instituto Galego de Vivenda e Solo para a realización e financiamento das actuacións de rehabilitación e urbanización en dita área. Con data 15 de Decembro de 2003, polo entonces Conselleiro de Política Territorial, Obras Públicas e Vivenda, acordouse declarar a “Área de Rehabilitación Integral do Conxunto Histórico de Corcubión”. Dende que con data 26 de febreiro de 2004 se formalizase por parte do Instituto Galego de Vivenda e Solo e o Concello de Corcubión o “Convenio de colaboración en materia de actuacións na Área de Rehabilitación do Conxunto Histórico de Corcubión, lª fase”, téñense asinado diversos convenios de financiamento de obras de rehabilitación de vivendas e edificios situados no ámbito delimitado da Área de Rehabilitación. A presente ordenanza xorde da necesidade de adecuar ás actuacións de rehabilitación ó Plan de Vivenda actualmente vixente regulado no Real Decreto 2066/2008, de 12 de decembro, polo que se regula o Plan Estatal de Vivenda e Rehabilitación 2009- 2012 (con diversas modificacións), e no Decreto 402/2009, do 22 de outubro, polo que se establecen as axudas públicas en materia de vivenda a cargo da Comunidade Autónoma de Galicia e se regula a xestión das previstas no Real decreto 2066/2008, do 12 de decembro, para o período 2009-2012. A presente ordenanza ten por obxecto regular as axudas á rehabilitación de edificios e vivendas situados na Área de Rehabilitación do Conxunto Histórico de Corcubión, en relación ao ACORDO DA COMISIÓN BILATERAL CELEBRADA O 14 DE MAIO DE 2.012, RELATIVA Á ÁREA DE REHABILITACIÓN DO CENTRO HISTÓRICO DE CORCUBIÓN (A CORUÑA), 6ª FASE, NA COMUNIDADE AUTÓNOMA DE GALICIA. PLAN ESTATAL DE VIVENDA E REHABILITACIÓN 2009 – 2012. PERÍODO 2011. O ámbito de actuación desta Ordenanza é o do Casco Histórico de Corcubión, declarado Área de Rehabilitación por Resolución do Conselleiro de Política Territorial, Obras Públicas e Vivenda da Xunta de Galicia de data 15 de Decembro do 2003, coincidente no seu contorno co ámbito “protexido” do Plan Especial do Casco Histórico de Corcubión (BOP nº 164, 19 xullo de 1991). As axudas a conceder serán as previstas nos citados decretos: R. D. 2066/2008 (BOE núm.309), polo que se regula o Plan estatal de vivenda e rehabilitación 2009-2012 (coa documentación complementaria) e o D.402/2009 (DOG 05/11/2009), que establece as axudas públicas en materia de vivenda a cargo da Comunidade Autónoma de Galicia, e regula a xestión das previstas no R. D. 2066/2008, do 12 de decembro, para o período 2009-2012. As normas citadas establecen as condicións das obras, tipo de axuda, beneficiarios, etc., e as actuacións remitiranse ao estipulado nas citadas normas. Para os fins das actuacións previstas, o Concello prestará en todo momento, información sobre as axudas que se poidan tramitar a través da Oficina de Rehabilitación, que habilitará con este propósito. Anualmente e de acordo co convenio asinado e as ampliacións que se produzan, o órgano competente do Concello de Corcubión procederá á apertura dun prazo de admisión de solicitudes non inferior a un mes. No suposto de que non se cubra a oferta de axudas, o órgano competente municipal poderá habilitar un novo prazo para a presentación de instancias.1. Poderán ser beneficiarios ou beneficiarias das axudas á rehabilitación da vivenda as persoas promotoras da actuación e as propietarias das vivendas ou edificios, persoas inquilinas autorizadas pola persoa propietaria ou comunidades de propietarios/as incluídos no perímetro da ARI cando a vivenda constitúa o seu domicilio habitual e permantente.2. Asemade poderán solicitar as axudas as persoas titulares das vivendas desocupadas cando se comprometan a ocupalas eles mesmos ou a transmitilas ou cedelas a terceiras persoas en alugamento, como residencia habitual ou pemanente, no prazo máximo de tres meses desde que finalicen as obras. Nestes casos a concesión das axudas quedará condicionada á efectiva ocupación das vivendas no dito prazo, que poderá ser prorrogado ata un ano por solicitude da persoa interesada cando medie causa debidamente xustificada, sen que, en consecuencia, se proceda á liquidación da axuda mentres non estean efectivamente ocupadas.3. Poderán ser beneficiarias ou beneficiarios das axudas á rehabilitación de elementos comúns dos edificios as persoas propietarias ou titulares dalgún dereito de uso sobre as vivendas que compoñen o edificio. Nos edificios en réxime de propiedade horizontal actuará como representante a persoa que exerza a presidencia da comunidade de propietarios legalmente constituída. En ausencia desta, as persoas propietarias designarán un representante de común acordo. De acordo coa alínea 2.- do artigo 45º.- do Decreto 402/2009, os ingresos familiares ponderados das persoas físicas beneficiarias das axudas para a rehabilitación das súas vivendas, non poderán exceder de 6,5 veces o IPREM. As persoas beneficiarias no poderán ter obtido axudas financeiras nin préstamo convido para o mesmo tipo de actuación, ó amparo de plans estatais ou autonómicos de vivenda, durante os dez anos anteriores á solicitude actual. Entenderase que se obtivo préstamo convido cando o mesmo teña sido formalizado. E que se obtiveron axudas financeiras, cando se teña expedido a resolución administrativa recoñecendo o dereito ás mesmas. As persoas beneficiarias das axudas á rehabilitación da vivenda deberán cumprir as condicións establecidas nos artigos 1 e 3.1. f do Real Decreto 2066/2008, e deberán así mesmo cumprir os requisitos e obrigas establecidas nos artigos 10 e 11 da Lei 9/2007 do 13 de xuño de Subvencións de Galicia. As vivendas que obtiveran axudas de este programa, haberán de destinarse a domicilio habitual e permanente do seu propietario, ou ben a arrendamento, polo menos durante 5 años trala finalización das obras de rehabilitación. Si as vivendas estiveran en réxime de copropiedade común ou comunidade de bens, as persoas propietarias nomearán un representante por acordo entre eles. As axudas previstas diríxense a subvencionar a rehabilitación de vivendas ubicadas na Área de Rehabilitación do Conxunto Histórico de Corcubión que constitúan ou vaian constituír a residencia habitual e permanente da persoa propietaria ou inquilina co obxectivo de mellorar as condicións de habitabilidade destas e a calidade de vida de quen as habita, así como de conservar o patrimonio arquitectónico. As vivendas e edificios obxecto de rehabilitación deberán ter unha antigüidade superior a 10 anos, excepto en supostos suficientemente motivados e acordados nas comisións bilaterais de seguimento. Nos supostos de carencia de seguridade estructural nos que sexa necesaria a substitución total dos elementos estructurais (baleirado) ou a demolición das fachadas para a súa posterior reposición, ditas actuacións deberán ser autorizadas pola Consellería de Medio Ambiente, Territorio e Infraestructuras. As intervencións que poderán ser obxecto de financiamento, de acordo co indicado na alínea 2.- do artigo 45º.- do Real Decreto 2066/2008, son as seguintes: 1. Consolidación das estructuras degradadas de acordo co P. E. C. H. C. e a súa adaptación ós parámetros vixentes de seguridade estructural marcado polo CTE. As solucións adoptadas deberán respectar os valores arquitectónicos da edificación orixinal, utilizando solucións tipolóxicas e construtivas compatibles coas orixinais.2. Adecuación da vivenda ou edificio á accesibilidade de persoas con discapacidade.3. Colocación de sistemas de aforro enerxético ou obras que supoñan melloras no illamento térmico ou acústico das vivendas.4. Obras que melloren a estanquidade do edificio fronte á choiva e reparación e/ou colocación de sistemas adecuados de evacuación da auga da choiva e saneamento.5. Obras encamiñadas a mellorar as condición fronte ó risco de incendios adaptando o edificio á normativa vixente.6. Instalacións eléctricas: renovación, mellora, ampliación ou creación de novos circuítos nas vivendas ou espazos comúns do edificio.7. Instalacións de fontanería: renovación, mellora, ampliación ou creación de novas conduccións, sistemas de quentamento de auga e calefacción.8. Instalacións de saneamento: renovación, mellora, acondicionamento ou creación de novas conducións horizontais e verticais e a súa conexión coa rede xeral de saneamento.9. Instalacións de extracción de fumes e ventilación: renovación, mellora, acondicionamento ou creación de novas conducións horizontais e verticais para a correcta extracción de fumes e ventilación das vivendas ou elementos comúns de edificios.10. Adecuación dos servizos sanitarios e cociñas, con renovación e mellora dos locais húmidos, substitución e/ou colocación de elementos sanitarios, illamento dos paramentos para a eliminación e protección contra humidades, acabados horizontais e verticais e protección de elementos estruturais.11. Reparación e tratamento de fachadas: limpeza da pedra, reparación de revocados e enfoscados e consolidación de fendas.12. Reparación ou substitución de elementos de acabado e carpinterías afectadas polas obras de mellora de locais húmidos.13. Reparación ou substitución de carpinterías exteriores.14. Arranxo de portais e accesos a vivendas: reparación e pintura de paramentos, renovación ou substitución de portas de acceso.15. Modificación de distribucións sempre que sexan para mellorar as condicións de habitabilidade da vivenda (alumeado e ventilación), e complementarias ás intervencións en instalacións. Estas modificacións nunca afectarán ós núcleos de escaleiras e ós accesos das vivendas. Quedan excluídas da protección as novas edificacións, as obras que introduzan esquemas estruturais totalmente alleos aos sistemas de construción tradicionais, así coma as ampliacións que supoñan un incremento da superficie construída do edificio, agás que se xustifique motivadamente a súa necesidade por motivos de accesibilidade ou habitabilidade. As cores e materiais empregados deberán harmonizar coas características tipolóxicas e compositivas do edificio e das edificacións tradicionais do contorno, co fin de garantir que as actuacións de rehabilitación non atenten contra os valores arquitectónicos, paisaxísticos e culturais das edificacións sobre as que se intervén ou no contorno onde se sitúa. As novas intervencións deberán respectar a coloración característica da zona, considéranse cores adecuados para a fachada as gamas branco e cru. As molduras poderán ter unha tonalidade distinta segundo indicacións e previa autorización da Oficina de Rehabilitación. O tratamento xeral da composición da fachada deberá ter continuidade para todos os niveis. Prohíbense remates en bloque de formigón, ladrillo visto e fachadas alicatadas. Non se permitirán imitacións de materiais. Cando se trate de revocaduras orixinais de cal, a actuación a realizar deberá respectar este tipo de revocaduras tradicionais. Só se admiten as fachadas vistas de pedra que conteñan sillería, nunca mampostería miúda, e segundo criterio dos técnicos da Oficina. Os encintados da sillería que quede vista realizaranse con morteiro de cal, cunha tonalidade similar á pedra existente, e refundido. Prohíbense as balaustradas de formigón, recomendándose utilizar reixas de forxa de ferro ou de madeira. As tapas dos contadores de auga e electricidade deberán quedar integradas na fachada do edificio sen sobresaír desta. As obras proxectadas deberán obter a preceptiva licencia municipal de obras, xa sexan menores ou maiores. Os edificios sobre os que se actúe deberán estar dados de alta a efectos catastrais e o propietario deberá estar ó corrente no pago do imposto de bens inmobles; de non ser así, deberán realizarse os trámites necesarios para regularizar esta situación, previa concesión da axuda. Os inmobles deberán estar en condicións de seguridade estrutural e construtiva e de estanquidade fronte a choiva, subministro eléctrico e con adecuada funcionalidade da rede de fontanería e saneamento xeral, excepto que as obras solicitadas inclúan as necesarias para a consecución das condicións sinaladas. Estará integrado polas cantidades que para cada exercicio orzamentario dispoña o Ministerio de Fomento e o Instituto Galego de Vivenda e Solo, nos termos establecidos no Acordo da comisión bilateral asinado entre estas institucións e o Concello de Corcubión. As axudas son: 1. Unha subvención a fondo perdido con cargo ao Ministerio de Fomento de ata un máximo do 50 por 100 do orzamento protexido das obras de rehabilitación de vivendas e edificios, cunha contía media por vivenda subvencionada que non supere os 6.600 €. 2. Unha subvención a fondo perdido con cargo ó Instituto Galego da Vivenda e Solo de ata o 25 por 100 do orzamento protexido das obras de rehabilitación de edificios e vivendas, sen que a subvención media poida exceder de 5.000 € por vivenda obxecto ou, se é o caso, resultantes como consecuencia das actuación de rehabilitación. Por tanto, a media por vivenda subvencionada para a rehabilitación de vivendas e edificios, sumando as dúas contías a cargo do IGVS e do Ministerio, non poderá exceder de 11.600 € e do 75% do orzamento protexido.3. Tributos municipais Os tributos municipais se incorporarán dentro do orzamento protexido, podendo ser por tanto, obxecto de subvención na porcentaxe que lle corresponda.4. Asesoramento técnico Os beneficiarios das axudas terán dereito a que os técnicos responsables da Oficina de Rehabilitación lles redacten os documentos técnicos necesarios para poder levar a cabo as actuacións subvencionables. Ditos documentos, memorias, informes,. se redactarán en base as necesidades formuladas polo solicitante, as necesidades que demande o inmoble segundo os criterios de lóxica constructiva i ás normativas técnicas i urbanísticas que lle serán de aplicación. Non serán obxecto de redacción por parte dos técnicos da Oficina de Rehabilitación proxectos para a realización de obra maiores. O orzamento protexido determinarase pola suma do orzamento total do contrato de execución das obras, os honorarios facultativos e de xestión e os tributos satisfeitos por razón das actuacións, así como os estudos arqueolóxicos e outros preceptivos ou necesarios para acometer a obra. O orzamento máximo protexido en actuacións de rehabilitación acollidas ao programa de ARIS se establece en 23.200 euros, cumprindo sobradamente co determinado no artigo 48 do Real decreto 2066/2008. A contía mínima de presuposto protexido por vivenda rehabilitada ou que participe nos custos de rehabilitación dun edificio será de 1.000 euros. A superficie útil computable así coma a contía de orzamento protexido determinarase en cada momento polo disposto na normativa autonómica e estatal de desenrolo do Plan de Vivenda correspondente. Establécense como prezos máximos os das distintas partidas do catálogo de prezos de rehabilitación determinados polo Instituto Galego da Vivenda e Solo e que figura na páxina web do citado organismo. Para as partidas nel non previstas teranse en conta os prezos da base de datos da construción de Galicia publicadas, e para as partidas non definidas determinaranse os rendementos por asimilación a outras partidas. As axudas para as actuacións de rehabilitación reguladas neste decreto son compatibles coas dos programas autonómicos de rehabilitación de inmobles situados en conxuntos históricos galegos. En ningún caso o importe total das subvencións concorrentes, para as mesmas actuacións de rehabilitación poderá ser de tal contía que o conxunto de todas elas supere o 75% do custo do presuposto protexible definido regulamentariamente. As axudas para as actuacións de rehabilitación en áreas de rehabilitación integral son incompatibles coas axudas dos programas autonómicos de rehabilitación e reconstrución de vivendas unifamiliares no medio rural. A contía máxima das subvencións determinarase en función dos ingresos familiares anuais ponderados (IFP) das persoas solicitantes, sempre que non superen o 6,5 veces o IPREM, cando estas teñan constituída a súa residencia habitual e permanente nas vivendas que se van rehabilitar ou estas se rehabiliten con tal fin, aplicando os seguintes tipos de subvencións: 1. Con ingresos familiares anuais ponderados de ata 6,5 veces o IPREM, poderán recibir unha subvención a fondo perdido de ata o 50% do orzamento protexido.2. Con ingresos familiares anuais ponderados de ata 4,5 veces o IPREM, poderán recibir unha subvención a fondo perdido de ata o 60% do orzamento protexido.3. Con ingresos familiares anuais ponderados de ata 2,5 veces o IPREM, poderán recibir unha subvención a fondo perdido de ata o 75% do orzamento protexido. Aos ingresos familiares, que se referirán á unidade familiar tal e como resulta definida no artigo 49 da Lei de vivenda de Galicia e determinados na forma prevista no artigo 4 do Real Decreto 2066/2008, aplicarase, en función dos membros da unidade familiar, o seguinte coeficiente multiplicativo corrector: Familias dun membro: 0,90 Familias de dous membros: 0,80 Familias de tres membros: 0,75 Familias de catro ou máis membros: 0,70 Se algún membro da unidade familiar tivese a condición de discapacidade, nas condicións establecidas polo imposto sobre a renda das persoas físicas, o coeficiente corrector aplicable será o seguinte ao que lle correspondese polo número de membros da familia. A apertura do prazo para a presentación das solicitudes así como a súa duración, que non será inferior a un mes, establecerase por acordo do órgano competente para a concesión-denegación das axudas, o que se fará público mediante anuncio que se publicará no Boletín Oficial da Provincia da Coruña e nun xornal dos de maior implantación na Comarca. O procedemento de concesión das subvencións previstas nesta Ordenanza tramitarase en réxime de concorrencia competitiva. A instrucción do procedemento corresponderá á Oficina de Rehabilitación, que realizará de oficio cantas actuacións estime necesarias para a determinación, coñecemento e comprobación dos datos en virtude dos que debe formularse a proposta de resolución. As persoas interesadas deberán presentar a solicitude por escrito no Rexistro Xeral do Concello de Corcubión, ou por calquera dos medios establecidos no artigo 38 da Lei 30/1992, do 26 de novembro, do réxime xurídico da administracións públicas e do procedemento administrativo común. Esta deberá ir acompañada da seguinte documentación: 1.- Impreso de solicitude debidamente cuberto e asinado, no que se indiquen as obras que se ten pensado realizar.2.- Copia compulsada do Documento Nacional de Identidade (DNI) do ou da solicitante.2.1.- En caso de comunidades de veciños: • Copia do Código de Identificación Fiscal (CIF). • Certificación orixinal do acordo da comunidade do nomeamento do Presidente da Comunidade. • Acordo de aprobación das obras a realizar. • Copia do Documento Nacional de Identidade (DNI) do representante que realiza a solicitude.3.- Certificación responsable, debidamente asinada, de estar ao corrente das obrigas tributarias, estatais e autonómicas, coa seguridade social, e co Concello de Corcubión.4.- Copia da documentación acreditativa da propiedade do edificio ou vivenda.4.1.- En caso de aluguer: • Copia do contrato de arrendamento da vivenda • Autorización orixinal de cada unha das persoas copropietarias da vivenda ó inquilino para a realización das obras.5.- Copia da declaración conxunta ou das declaracións individuais de tódolos membros da unidade familiar do Imposto sobre a Renda das Persoas Físicas (IRPF) correspondente ó exercicio inmediatamente anterior ó momento no que se solicita a axuda, sempre que o prazo esté vencido. • Si o ou a solicitante non ten obriga de realizar declaración do IRPF, certificación orixinal do Ministerio de Economía e Facenda na que se faga constar o seu carácter de non declarante e unha fotocopia do Libro de Familia. Para xustificar os ingresos acompañará ademais copia do certificado de retencións practicadas pola empresa ou unha certificación da cantidade da pensión emitida polo organismo correspondente, cando se trate de xubilados ou pensionistas. • Certificación de empadroamento e convivencia do número de membros que integran a unidade familiar.6.- Documentación acreditativa de que a vivenda ou edificio ten unha antigüidade maior de 10 anos, agás nos supostos suficientemente motivados e acordados nas comisións bilaterais de seguimento segundo establece o artigo 46 do Real Decreto 2066/2008.7.- Autorización orixinal de cada unha das persoas copropietarias ó ou á solicitante para a realización das obras no caso de vivendas en réxime de copropiedade común ou comunidade de bens así como no caso de edificios de vivendas que non teñan constituída a comunidade de veciños.8.- Declaración responsable orixinal de que a vivenda adicarase a residencia habitual ou permanente da ou do solicitante ou ó aluguer, durante un prazo mínimo de 5 anos dende o remate das obras.9.- Declaración orixinal do conxunto de tódalas axudas ou subvencións solicitadas ou concedidas polas distintas administracións públicas ou entes públicos para a mesma finalidade.10.- Declaración responsable de non atoparse en ningún dos supostos de incompatibilidade ou prohibición para a percepción de subvencións ou axudas públicas. Unha vez realizada a proposta de selección das axudas por parte da Oficina de Rehabilitación axuntarase nova documentación: 11.- Documentación relativa ás obras a realizar 11.1.- OBRAS MENORES (esta documentación será realizada pola Oficina de Rehabilitación) • Memoria das actuacións a realizar en cada edificio ou vivenda, especificando a superficie útil do edificio ou vivenda e a superficie desta afectada polas obras, asinada polo ou polos propietarios ou propietarias e, de selo caso, polo arrendatario ou arrendataria. • Reportaxe fotográfico descritivo da edificación onde se atopa a vivenda e das zonas obxecto das actuacións. • Calendario estimado das intervencións. • Orzamento das obras, desagregado para cada vivenda e por partidas. • No caso de que o edificio ou vivenda presente dúbidas de carácter estructural, deberá achegarse Certificado orixinal de Solidez e Seguridade do edificio ou vivenda firmado por técnico competente.11.2.- OBRAS MAIORES • Proxecto técnico que defina as obras a realizar especificando a superficie útil e o prazo de execución das obras. • No caso de que as obras afecten a mais dunha vivenda establecerase a porcentaxe de participación de cada unha das vivendas no conxunto das obras.12.- Copia da licenza municipal de obras.13.- Certificacións orixinais acreditativas de estar ó corrente das obrigas tributarias coa Facenda Estatal, a da Comunidade Autónoma de Galicia, e coa do Concello de Corcubión, así como coa Seguridade Social.14.- Aqueles outros que estime a Oficina de Rehabilitación e que sexan necesarios para a determinación da concesión das axudas. Para o caso que o solicitante se acolla ás axudas autonómicas para o remate de fachadas e cubertas, rehabilitación e reconstrución de edificios e vivendas no ámbito rural, histórico e dos camiños de Santiago (Decreto 44/2011, do 10 de marzo), xuntarase así mesmo dita solicitude coas fotografías e demais documentación específica correspondente, sen que sexa necesario duplica-la que sexa común a ámbolos dous expedientes. Á Oficina de Rehabilitación do Concello de Corcubión lle corresponderán ás seguintes actividades: 1.- Recepción de solicitudes, exame da documentación presentada, emenda desta e tramitación dos expedientes polo órgano competente do Concello, que incluirá a proposta de cualificación provisional ou definitiva ao Instituto Galego de Vivenda e Solo (na que se detallará a qué fase corresponden as actuacións que se pretenden cualificar). 2.- Propor o pagamento das axudas con cargo ao IGVS e comunicar ao Ministerio de Fomento as que lle corresponden, para que as ingrese directamente ao Concello. No procedemento de concesión das axudas actuará o Instituto Galego da Vivenda e Solo, a través das delegacións provinciais, para: 1.- Conceder a cualificación provisional das actuacións que se pretenden realizar.2.- Conceder a cualificación definitiva das actuacións unha vez rematadas as obras e con anterioridade á proposta de concesión das axudas. O Concello de Corcubión, entre tódalas solicitudes presentadas que reúnan os requisitos para poder acceder a este tipo de axudas, dentro dos límites orzamentarios e do número máximo de actuacións subvencionables previstos nos Convenios asinados cos órganos competentes en materia de vivenda da Xunta de Galicia e do Estado, realizará unha proposta motivada de selección en función dos seguintes criterios e coa ponderación que se indica: 1. Persoas que solicitaron a axuda da Área de Rehabilitación do Centro Histórico de Corcubión en anualidades anteriores e que non foi resolta por cuestións imputables á administración local, tendo dereito a ela: máximo 30 puntos non a solicitaron ou non tiñan dereito 0 puntos si a solicitaron e tiñan dereito a ela 30 puntos 2. Urxencia, necesidade ou conveniencia na realización das obras para paliar a perda ou deterioro do edificio: máximo 30 puntos bo estado de conservación 0 puntos bastante bo estado de conservación 5 puntos regular estado de conservación 10 puntos mal estado de conservación 20 puntos moi mal estado de conservación 30 puntos 3. Maior nivel de protección do edificio segundo o P. E. C. H. C.: máximo 30 puntos edificación non catalogada 0 puntos edificación con protección ambiental 10 puntos edificación con protección estructural 15 puntos edificación con protección integral grao 3 20 puntos edificación con protec. integral graos 1 e 2 25 puntos edificación con protección monumental 30 puntos 4. Interese arquitectónico da proposta de actuación en tanto recupere os valores ou elementos orixinais do edificio ou derruben ou substitúan os engadidos que desvirtúan ou descontextualizan a composición arquitectónica de mesmo: máximo 10 puntos obras sen valor arquitectónico 0 puntos recuperación parcial de elementos 5 puntos eliminación engadidos 10 puntos recuperación valores orixinais 10 puntos 5. Os solicitantes con menor capacidade económica: máximo 40 puntos X igual ou superior a 3,5 SMIp 0 puntos X maior a 2 SMIp e menor ou igual a 3,5 SMIp 20 puntos X maior a 1 SMIp e menor ou igual a 2 SMIp 30 puntos X igual ou inferior ao SMIp 40 puntos Sendo: X: Base impoñible da declaración do IRPF do último ano de todos os membros da unidade familiar de convivencia que a presentasen ou, en caso de non ter obriga de presentala, declaración xurada dos rendementos anuais percibidos. SMIp: Salario Mínimo Interprofesional vixente, ponderado polo número de membros da unidade familiar de convivencia, segundo os coeficientes correctores establecidos no artigo 10º.- do Decreto 402/2009 e no artigo 12º.- da presente Ordenanza.6. Vivendas para as que soliciten axudas e que non estean en situación de fora de ordenación: máximo 15 puntos. Vivenda do solicitante en situación de fora de ordenación 0 puntos Vivenda do solicitante en situación de dentro de ordenación, ou que trala realización das obras para as que solicita a axuda quede neste estado 15 puntos 7. Orde de presentación das solicitudes Para conceder a cualificación provisional das actuacións que se pretenden realizar, os servizos técnicos e administrativos da oficina de rehabilitación supervisarán a documentación presentada e emitirán o informe favorable ou solicitaran a subsanación das deficiencias detectadas ao solicitante das axudas. O feito de que as obras de rehabilitación solicitadas estivesen realizadas con anterioridade ao momento da presentación da solicitude no Concello, será motivo da denegación da cualificación provisional. O órgano competente do Concello de Corcubión aprobará as propostas de axudas solicitadas e remitirá as propostas de resolución de cualificación provisional, debendo constar os extremos establecidos no artigo 3º.- do Decreto 402/2009, do 22 de outubro, xunto coa seguinte documentación: a) Certificado do órgano competente do Concello no que faga constar que o expediente tramitase ao abeiro da Ordenanza municipal aprobada en data xx/xx/xxxx, e que foi publicada no BOP na data xx/xx/xxxx. b) Certificado do órgano competente do Concello no que faga constar que o expediente que tramita e para o que solicita cualificación provisional cumpre os requisitos de documentación relativa á personalidade dos solicitantes, titularidade e destino da vivenda a rehabilitar. O Concello facilitará os datos individualizados para cada solicitante (NIF, nome e apelidos, etc.). c) Certificado do órgano competente do Concello no que figure que as actuacións para as que se pretende a cualificación provisional axústanse ao que establece os Real Decreto 2066/2008 e o Decreto 402/2009 xunto coa seguinte información: Tipo de actuacións: (breve descrición técnica que identifique as obras nas vivendas a rehabilitar). Orzamento de execución (por vivenda). Metros cadrados útiles de cada vivenda a rehabilitar. Prazo de execución previsto. Para o caso de que o solicitante se acolla tamén a programas autonómicos de rehabilitación, SEMPRE QUE EXISTA COMPATIBILIDADE CON ESTA AXUDAS, xuntarase así mesmo dita solicitude coas fotografías e demais documentación específica correspondente. O prazo de execución das obras non poderá exceder de 18 meses. A petición motivada do promotor da actuación antes da finalización do prazo de execución e por causa xustificada poderá concederse unha ampliación do prazo que non excederá da metade do inicialmente concedido. Na aprobación inicial farase constar a aceptación expresa do alcance das obras por parte do solicitante. Os solicitantes poderán contrata-las obras coas empresas ou profesionais que consideren máis oportuno. A Oficina de Rehabilitación facilitaralles, ás persoas interesadas que o soliciten, o asesoramento técnico e económico sobre a contratación das mesmas, para comprobar a idoneidade e adecuación das obras contratadas á documentación ou proxecto elaborado pola Oficina de Rehabilitación, e ós criterios establecidos polas ordenanzas e a defensa e protección do patrimonio construído. En calquera caso, a Oficina de Rehabilitación encargarase da supervisión das obras contratadas, por medio dos técnicos dos que dispoña. Previo inicio das obras, deberá aportarse copia dos contratos de obras realizados, nomeamento da dirección facultativa, se é o caso, así como o prazo previsto para a súa execución, non superior ao establecido na concesión inicial das axudas (debidamente adecuado ás anualidades previstas nos respectivos acordos subscritos no marco das comisións bilaterais). As obras deberán axustarse ás prescricións contidas no proxecto técnico ou documentación que serviu de base para a concesión inicial das axudas e non se admitirán máis modificacións na súa execución que as autorizadas por parte da dirección facultativa ou da Oficina de Rehabilitación e que, en todo caso, deberán estar autorizadas pola correspondente licencia urbanística. Estas modificacións axustarán o orzamento de execución e, polo tanto, as axudas concedidas na medida que sexa necesario coas limitacións establecidas nesta ordenanza e en función do importe total das axudas para cada convocatoria. A Oficina de Rehabilitación poderá, en todo momento, supervisa-las obras co obxecto de comproba-lo correcto cumprimento das condicións a que estean sometidas en virtude das axudas concedidas. Así mesmo están obrigados a facilitar ó Concello canta información lle fose requirida, no seu labor de inspector das obras efectuadas. O incumprimento das condicións establecidas nesta ordenanza, así como impedir as labores de inspección técnica, denegar a documentación ou información que se lle requira, ou falsear a mesma, poderá ser causa da suspensión ou denegación definitiva das axudas concedidas inicialmente. Rematadas as obras dentro do prazo concedido na cualificación provisional outorgada polo órgano competente da Xunta de Galicia, ou na prórroga autorizada, a persoa promotora das actuacións disporá dun mes desde o certificado de fin de obra, para comunicar o seu termo. A falta desta comunicación dará lugar á denegación da cualificación definitiva por incumprimento das condicións da cualificación Provisional. A persoa promotora das actuacións deberá presentar na Oficina de Rehabilitación a seguinte documentación: a) Orixinal da certificación final da obra expedida pola dirección facultativa, de existir. b) Orixinal da Acta de recepción asinada pola dirección facultativa, o promotor e o construtor, de existir. c) Certificación orixinal na que fará constar as datas do inicio e finalización das obras e o seu custo final, así como o cumprimento das condicións a que estén sometidas as actuacións. d) Orixinal da certificación bancaria onde solicita se lle abone a axuda concedida. e) Nova declaración orixinal do conxunto de tódalas axudas ou subvencións solicitadas ou concedidas polas distintas administracións públicas ou entes públicos para a mesma finalidade. f) Copia da factura ou facturas das obras que permitan a xustificación das actuacións realizadas. g) Copia dos documentos bancarios que acrediten o pago da factura ou facturas e da taxa do I. C. I. O. correspondente á licencia municipal. h) Certificacións orixinais acreditativas de estar ó corrente das obrigas tributarias coa Facenda Estatal, a da Comunidade Autónoma de Galicia, e coa do Concello de Corcubión, así como coa Seguridade Social. De non existir dirección facultativa (obra menor), o promotor das obras porá en coñecemento da Oficina de Rehabilitación o remate daquelas non quedando obrigado a presentar a documentación relacionada nos apartados a), b) e c) deste artigo. Seguidamente, os servizos técnicos da Oficina de Rehabilitación expedirán a correspondente certificación das obras executadas que será aprobada, de selo caso, polo órgano municipal competente para resolver as solicitudes de axudas. Para proceder á concesión da cualificación definitiva das actuacións unha vez rematadas as obras, e con anterioridade á proposta de concesión das axudas, o Concello remitirá á Xefatura de Área Provincial do IGVS a seguinte documentación: a) Proposta de cualificación definitiva. b) Certificado do órgano competente do Concello no que se acredite que as obras, obxecto da cualificación provisional, foron rematadas dentro do prazo concedido ao efecto, indicando o orzamento protexido executado. Unha vez cualificada definitivamente a actuación, a Delegación Provincial do IGVS remitirá aos servizos centrais as oportunas propostas de concesión de subvencións para a tramitación do pagamento das subvencións autonómicas e para comunicar ao Ministerio de Fomento as que lle correspondan. As resolucións de concesión, unha vez adoptadas, serán enviadas á delegación provincial para que esta as comunique ao Concello, e este aos interesados. O Ministerio de Fomento ingresará á Comunidade Autónoma, e esta ao Concello, o importe das subvencións concedidas con cargo ao Estado. A Comunidade Autónoma (IGVS) ingresará directamente ao Concello as subvencións con cargo a fondos autonómicos. Unha vez transferido o importe das subvencións que a cada un deles lle corresponda, o Concello de Corcubión as fará chegar aos interesados mediante transferencia bancaria. No suposto previsto no apartado 2. do artigo 6º.- desta Ordenanza as axudas non serán abonadas en tanto non se acredite no prazo indicado, a efectiva ocupación da vivenda a través do correspondente certificado de empadroamento, ou ben, o documento que formalice a transmisión da vivenda/edificio máis o certificado de empadroamento dos ou das adquirentes, ou ben, a través do correspondente contrato de alugueiro. As actuacións amparadas por cada acordo da Comisión Bilateral de Vivenda, asinado polas tres administracións deberán estar executadas e xustificadas dentro do período de vixencia que figure no respectivo acordo. As axudas poderán ser denegadas polas seguintes causas: a) Non reuni-las condicións esixidas por esta Ordenanza relativas ás persoas solicitantes ou ós inmobles a rehabilitar. b) Inicia-las obras sen lle dar conta á Oficina de Rehabilitación. c) Incumpri-los prazos sinalados na aprobación inicial ou nas prórrogas concedidas, así como os relativos á ocupación das vivendas d) A realización de obras non establecidas no proxecto e que non estean autorizadas pola Oficina técnica. e) Incumprimento das directrices emanadas da Oficina de Rehabilitación, ou das indicacións e ordes da dirección facultativa. f) Impedimento ou obstaculización do acceso ás obras dos técnicos da Oficina de Rehabilitación por parte do promotor ou contratista. g) Grave incorrección técnico - construtiva das obras, apreciada polos técnicos da Oficina de Rehabilitación e constatada no proxecto ou na súa execución. h) Outras que incumpran aspectos ou condicións establecidas nesta Ordenanza, previo ditame e resolución do órgano municipal competente. As vivendas rehabilitadas en virtude desta ordenanza deberán estar ocupadas de forma habitual ou permanente durante cinco anos dende a finalización das obras, salvo causa xustificada. O incumprimento desta condición ou o cambio de uso do inmoble, determinará a obriga de devolve-lo importe das subvencións recibidas cos intereses correspondentes ao período transcorrido. Os tipos de xuros e o método do seu cálculo serán os de mora previstos para os efectos do imposto sobre a renda das persoas físicas. Será obxecto de devolución do importe das subvencións recibidas e mailos xuros, o incorremento en infracción urbanística tipificada como grave ou moi grave, nos inmobles obxecto das axudas, nun prazo de cinco anos dende a finalización das obras, sen prexuízo das sancións que lles puidesen ser impostas. As axudas solicitadas con anterioridade á entrada en vigor da presente ordenanza, rexeranse pola Ordenanza municipal vixente no momento da súa solicitude. Queda expresamente derrogada a Ordenanza reguladora das axudas para a rehabilitación do Conxunto Histórico de Corcubión, Obxectivos 2005 – 2006 – 2007 – 2008, aprobada polo Pleno do Concello en sesión celebrada o 13 de novembro do 2008 e publicada no Boletín Oficial da Provincia da Coruña número 34, do 11 de febreiro do 2009. A presente Ordenanza, que consta de 24 artigos, unha disposición transitoria, unha disposición derrogatoria e unha disposición final, entrará en vigor unha vez aprobada definitivamente e publicada no Boletín Oficial da Provincia da Coruña e unha vez transcorrido o prazo ó que se refire o artigo 70.2 da Lei 7/1985, do 2 de abril, reguladora das bases de réxime local, e manterá a súa vixencia namentres se asinen ou prorroguen convenios da mesma natureza ao abeiro das normas reguladoras do Plan Estatal de Vivenda e Rehabilitación 2009- 2012, ata a súa modificación ou derrogación. Contra o presente Acordo, interporase recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses a contar dende o día seguinte a publicación do presente anuncio, de conformidade co artigo 46 da Lei 29/1998, de 13 de Xullo, da Xurisdición Contencioso-Administrativa. En Corcubión, a 13 de Novembro de 2012. O Alcalde-Presidente. Rosa Maria Dolores Beke Sorrosal.